Lleal amplia novament la seva plantilla de professionals - noticias
Lleal amplia novament la seva plantilla de professionals
Granollers, 24 de setembre de 2019. Donat ‘alt volum de treball que hem tingut en aquest últim any, Lleal busca novament ampliar la seva plantilla de professionals en les seves àrees de producció, oficina tècnica i xarxa de comercials.
Actualment Lleal, compta amb una plantilla de 90 treballadors a la seva planta de Granollers i espera poder acabar l’any amb un increment del seu personal en un 10%.
La necessitat de més personal respon al constant ascens en les vendes de l’empresa durant els últims anys. Especialment en aquest primer semestre de l’any s’ha incrementat notablement el volum de treball, sobretot a la nostra oficina tècnica i planta de fabricació.
Amb l’objectiu de mantenir els estàndards d’alta qualitat en els nostres equips i serveis, el departament de recursos humans ha obert un procés de selecció en el qual es busquen perfils com a oficials de caldereria, operaris de fresadora, torners així com enginyers mecànics, especialistes en disseny electromecànic i mecànics industrials per al servei postvenda que desitgin incorporar-se a una empresa enfocada a la permanent innovació i el bon servei. Per a tots els llocs es requerirà qualificació i es valorarà l’experiència en el sector.
Lleal ofereix un lloc de treball en una de les empreses amb més solidesa i experiència en el sector de maquinària i béns d’equip, amb projecció de futur i en un ambient òptim en el qual podràs seguir aprenent i desenvolupar el teu màxim talent. Si estàs interessat, envia’ns un e-mail amb el teu currículum a rrhh@lleal.com
marqueting lleal	2019-09-24T14:09:06+02:00